fi en fi fr fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en fr fi fi fi fi fi fi fi fi fi fi fi fi fi fi fi es da fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi nl fi fi en fi fi fi es es en es fi fi
Pulkkasen voitto Tsekissä oli vuosi sitten todella lähellä, joko on avausvoiton aika? - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World Tour - Kilpagolf
Pulkkasen voitto Tsekissä oli vuosi sitten todella lähellä, joko on avausvoiton aika?
Teksti Marko Kuivasaari Keskiviikkona 17. elokuuta 2022
Albatross Golf Resortin kenttä isuu hyvin Tapio Pulkkasen pelitapaan. Kuva: Getty Images
Pulkkanen oli viimevuotisessa Czech Mastersissa loppusuoralle saakka kiinni voitosta.
DP World Tourilla on pysytelty kesäkuun lopusta lähtien tukevasti Britteinsaarten puolella lukuun ottamatta kahta Scottish Openin ja Open Championshipin kanssa samanaikaisesti Yhdysvalloissa käytyä DPWT:n ja PGA Tourin yhteiskilpailua. Heinäkuussa alkanut ”UK Swing” päättyi sunnuntaina Pohjois-Irlannissa, ja finaalia sekä yhtä Etelä-Afrikan kisaa lukuun ottamatta kaikki loput kisat pelataan Euroopassa.
Vuoden 2021 Czech Mastersista muodostui suomalaisnäkökulmasta mielenkiintoinen koitos, kun kilpailua ennen päätöspäivää johtanut Tapio Pulkkanen taisteli voitosta kalkkiviivoille saakka. Paalulla ollut Pulkkanen pelasi kaksi viimeistä reikää kolme yli, ja suomalaiselle seuraa kisan kärkiryhmässä tehnyt Johannes Veerman paineli voittoon kahden lyönnin marginaalilla.
Kyseessä on Pulkkasen paras sijoitus loppuvuodesta 2017 alkaneella DP World Tour -uralla.  Hän on koonnut pääkiertueella kaikkiaan yhdeksän top 10 -sijoitusta, joista kolmasosa on tullut kuluvalla kaudella.
Vaikka Pulkkanen on saavuttanut top 10 -sijoitusten osalta tänä vuonna oman ennätyksensä, on kauteen mahtunut myös heikompia vaiheita. Sitten toukokuun alussa Espanjassa ottamansa viimeisimmän top-kymppinsä jälkeen hänelle on tilastoitu kaksi kolmen peräkkäisen karsiutumisen sarjaa. Näiden välissä ainoa jatkopaikka on tullut heinäkuun alussa pelatussa Irish Openissa, jossa hän oli 73:s.
Vuonna 2014 DP World Tourin ohjelmassa olleessa Czech Mastersissa on vietetty usein debytanttien juhlia, sillä seitsemästä voitosta viisi on mennyt ensimmäisen ykköstilansa DPWT:llä ottaneille pelaajille. Pulkkanen on kahdella muulla Prahan visiitillään edennyt kirkkaasti jatkoon, joten Albatross Golf Resortin kenttä istuu hyvin hänen pelitapaansa. Viime vuosien valossa Pulkkasta voidaankin pitää tämän viikon koitoksessa kohtalaisena menestyssuosikkina.
Pulkkasen ohella katseet Tsekin kilpailussa kääntyvät maailmanlistalla (163:s) ja DP World Tourin Race to Dubai -pistetilastossa (38:s) parhaana olevaan suomalaiseen Kalle Samoojaan, joka on myös kauden ainoa suomalaisvoittaja. Kahdessa edellisessä turnauksessaan karsiutuneen Samoojan kunto on arvoitus, sillä hänet on nähty kisa-areenalla viimeksi toista kuukautta sitten.
Kalle Samooja päättää Prahassa yli kuukauden pituisen kilpailutaukonsa. Kuva: Getty Images
Czech Masters on jälleen otollista maaperää avausvoittoaan DPWT:llä tavoitteleville pelaajille, sillä mukana on vain kaksi pelaajaa maailmanlistan sadan parhaan joukosta: Thomas Pieters ja Victor Perez. Paikalla on myös kilpailun voittoa puolustava Johannes Veerman, joka on pelannut tänä vuonna ailahtelevaisesti. Veerman on sijoittunut kahdesti 12 parhaan joukkoon, mutta kauden 16 turnauksesta puolet ovat päättyneet kahteen kierrokseen.
Voittotulos on Keith Prestonin suunnittemalla kentällä ollut keskimäärin 17 alle parin. Vuodentakaisessa kilpailussa Veermanin lopputulos oli 273 (-15). Turnausennätys on kaudelta 2018, jolloin Andrea Pavan pelasi tuloksen -22.
Czech Mastersissa on jaossa 1,75 miljoonan euron palkintopotti, voittajan osuus tästä on vajaat 292 000 euroa.
Suomalaisten lähtöajat ensimmäisellä kierroksella (Suomen aikaa):
8.52 Tapio Pulkkanen – Wil Besseling NED – Alejandro Canizares ESP (10)
9.14 Kalle Samooja – Scott Jamieson SCO – Ondrej Lieser CZE (10)
Lue seuraavaksi: Vuoden sisällä jo viidennen voittonsa ottanut ruotsalainen häikäisi Pohjois-Irlannissa
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Tapio Pulkkanen jälleen teräksisen kova Carnoustiella, myös Rory McIlroy jäi jalkoihin
Rajuilma saapuu St. Andrewsiin – tällaisessa säässä kisa pelataan
Hurja keli alkoi jo Alfred Dunhill Championshipin treenikierroksella, Pulkkasta se ei säikäytä: ”Pari mailaa ainakin… kyl mä tykkään”
Guido Migliozzi vei voiton lauantain mustasta hetkestä toipuneen Rasmus Højgaardin nenän edestä
Shokeeraava alku hyydytti Tapio Pulkkasen kirin Ranskan golfpyhätössä
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Oma kommentti Peruuta vastaus
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.